Hun viser til at sterk økonomisk vekst gjør det nødvendig å være nøye med pengebruken i de offentlige budsjettene framover. Navarsete legger fredag fram kommuneproposisjonen for 2012, samtidig som regjeringen legger fram revidert nasjonalbudsjett for 2011. Hun mener økningen i de frie midlene på mellom 3,75 og 4,25 milliarder kroner vil være nok til å dekke opp for økt befolkningsvekst og økte pensjonsutgifter, og samtidig gi kommunene reelle frie midler på over 1 milliard kroner. – Jeg er veldig opptatt av at de frie midlene skal være virkelig frie. Det skal ikke ligge noen bindinger på dem, den enkelte kommune skal få prioritere hva som er viktigst for dem, sier Navarsete.